Tambaya Ta 005 A Ina Allaah Ya Ke?
Haiman RaeesAugust 09, 2017Tambaya Mabudin Ilimi No comments
6-11-1438
_1---------------Ina Allah yake??
_Amsa---------------Allah madaukakin sarki yana sama kuma ya daidaita akan al'arshi, amma iliminsa yagame ko ina****_
_2-----------------Rukunnan tauhidi guda nawane??
_Amsa---------Rukunnan tauhidi guda biyu ne, sune korewa dakuma tabbatarwa****_
_3---------------Menene Ilimii??
_Amsa-------------Ilimi shine mutum ya riski abu wato yasan abu a yadda yake****_
_4-------------Menene bambanci ilimi da aqida??
_Amsa-------------Bambancinsu shine ita aqida bayan ka fahimci abun a yadda yake sekuma ka quudurceshi a zuciyarka****_
_5----------------Rukunnan musulinci guda nawa ne??_
_Amsa-------------Rukunnan musulinci guda 5 ne****_
_6---------------A lissafo mana rukunnan musulinci dukkansu???_
_Amsa---------------1-kalmar shahada 2-Sallah 3-Azumi, 4-Zakka, 5-Hajji****_
_7----------------Alissafo mana siffofin ubangiji guda biyar kawai daga ciki???
_Amsa--------------1-Yanada Hannu, 2-Yanada fuska, 3-Yana ji, 4-Yana gani, 5-Yana magana****_
_8----------------Mecece aqidar Ahalus sunnah gameda dawowar Annabi Isah??
_Amsa-----------Aqidar Ahalus sunna shine Annabi Isa zedawo harma ya kashe dujal****_
_9--------------Menene aqidar Ahalus sunna gameda shigar Aljani jikin dan Adam????_
_Amsa----------Aqidar Ahalus sunna shine Aljani yana shiga jikin mutum kamar yadda ayoyi da hadisai suka tabbatar***_
_10-------------Shin ko Ahalus sunna suna zagin sahabi??_
_Amsa----------------A'a, Ahalus sunna basa zagin sahabi, sedai addu'a sukeyi musu akan Allah ta'ala yaqara yarda dasu kuma dukkansu mutanen kirki ne**_
_11-------------Shin Ahalus sunnah suna son Ahalul baiti???_
_Amsa------------eh, ahalus sunnah suna matuqar so da qaunar Ahalul baitin manzon Allah***_
_12-----------Shin meye matsayin Alqur'ani awajen Ahalus sunna, halittar Allah ne kokuwa maganarsa?_
_Amsa-------------Alqur'arni ba halittar Allah bane, maganar Allah ne lafazinsa da ma'anarsa****_
Tambaya Ta 006 MIJINANE YAKE ZAGINA NIMA NAKE RAMAWA, MENENE HUKUNCIN HAKAN?
Haiman RaeesAugust 09, 2017 No comments
*MIJINANE YAKE ZAGINA NIMA NAKE RAMAWA*
📕HISNUL-MUSLIM📕
Assalamu Alaikum. Malam miji ne baya kyautatawa matar sa har ma wani lokaci ya zage ta, ita kuma sai ta rama. To meye hukunci wannan auren?
wa alaikissalam
dan ya zageki bai kamata ki ramaba, kamata yayi kiyi masa nasiha idan nasihar zata kwanto wata fitinar saiki nemi na gaba dashi yayi masa Fada
amma bai kyautu mace ta dinga zagin mijinta dan ya zageta ba
Zagin miji ko cutar dashi da harshe, wannan
yana daga cikin manyan laifuka a Musulunci
(wato Kaba'ira).
Manzon Allah (s a w) ya lissafa matan da suke
yin haka acikin Manyan 'yan wuta. (ya Allah ka
tsaremu).
Allah na masani
*ABDUL AZEEZ*
*Masu buqatan shiga Wannan Zaure na hisnul Muslim suyiwa daya daga cikin wadannan number magana ta whatsApp+2348065523065*
*+2348162067271*
Tambaya Ta 004 YAUSHE AKE YIWA YARO KACIYA ?
Haiman RaeesAugust 06, 2017Tambaya Mabudin Ilimi No comments
Assalamu alaikum malam, ina tambaya ne akan yiwa yaro kaciya shekara nawa ya kamata ayi masa ?
To malam babu wani hadisi ingantacce wanda ya kayyade wani lokaci da za'a yiwa yaro kaciya, saidai malamai suna cewa: babbar manufar yin kaciya ita ce katanguwa daga najasar da za ta iya makalewa a al'aura, wannan ya sa ya wajaba a yiwa yaro kaciya dab da balagarsa, saboda idan ya balaga shari'a za ta hau kan shi kuma tsarkinsa ba zai cika ba, in ba'a yi masa kaciyar ba, daga cikin ka'aidojin malamai shine duk abin da wajibi ba zai cika ba sai da shi, to shi ma ya zama wajibi, amma mustahabbi ne ayi masa, tun yana dan karami, saidai wasu malaman sun karhanta yin kaciya ranar 7 \ga haihuwa, saboda akwai kamanceceniya da yahudawa.
Don neman karin bayani duba Fathul-bary 10/349
*ZAUREN📚DARUL-ISLAM📚*
Tambaya Ta 004 Siradi Da Wuta
Haiman RaeesJuly 30, 2017Tambaya Mabudin Ilimi No comments
*_MALAM MINENE GASKIYAR WANNAN MAGANAR?_*
Malam wai da gaskene cewar, kowa sai ya dandana wutar lahira, banda Annabi Muhammad (S.A.W.)?
*Amsa*‎
A’a cewa akayi "WADDUHA" ba cewa akayi "MUTHEEQUHA" ba.
Watau kowa sai yabi takan wuta sannan ya wuce. Domin Siradi, akan wuta aka dorashi, mutanen da aka yiwa hisabi zuwa Aljanna sai sunbi takan Siradin.
Wanda yake a kan wuta.
Shine (acikin Alkur'ani) akace: "WA-IN-MINKUM-ILLA WARIDUHA KAN-ALARABBUKA HATMAN MAQDIYYA".
"وَإِن مِّنكُمْ إِلَّا وَارِدُهَا كَانَ عَلَىٰ رَبِّكَ حَتْمًا مَّقْضِيًّا".
Suratul Maryam.
Amma kuma jin zafinta (wutar) sai wanda Allah ya nufa da yaji zafin nata, sannan yaji zafin. Allah ka tseratar damu daga azabar wuta.
_WALLAHU A'ALAM._
→ ‎Ga ma su sha'awar shiga Zauren 🔑_*MIFTAHUL ILMI*_🔑 a whatsApp sai a turo da CIKAKKEN SUNA zuwa ga lambar mu *(07036073248)* ta ‎whatsApp.
Haiman RaeesJuly 26, 2017Tambaya Mabudin Ilimi No comments
*HUKUNCIN MACE TA YI TAFIYA BA TARE DA MUHARRAMI BA*
Fatawar Mata fitowa ta 1
Mene ne hukuncin mace ta yi tafiya ba tare da Muharrami ba?.
An hana mace ta yi tafiya face tare da Muharrami wanda zai tsare ta kuma ya kare ta daga barnan mabarnata da fasikancin fasikai.
Hakika hadisai ingantattu sun zo wanda suke hana mace ta yi tafiya ba tare da Muharrami ba, daga cikin su:
An rawaito daga Abdullahi Dan Umar, Radhiyallahu Anhu, ya ce: Manzon Allah, Sallallahu 'alaihi wa sallama, ya ce: *_Kada mace ta yi tafiya na kwanaki uku face tare da ita akwai Muharrami_*.
Sannan an karbo daga Ibn Sa'id, Radhiyallahu Anhu, Lallai Manzon Allah, Sallallahu' alaihi wa sallama, Ya hana mace ta yi tafiya yini biyu ko darare biyu face tare da mijinta ko Muharraminta.
Kuma an karbo daga Abi Hurairah, Radhiyallahu Anhu, daga Manzon Allah, Sallallahu 'alaihi wa sallama, ya ce: *_Ba Ya halatta ga mace ta yi tafiya na jini da dare face tare da ita akwai Muharraminta_* Bukhari da Muslim ne suka riwaito.
Amsawa: *_Sheikh Saleh al-Fauzan, Rahimahullah_*
A duba littafin فتاوى المرأة المسلمة shafi na 863.
✍🏼 Tattarawa:
*_Mal Umar Shehu Zaria_*
Tambaya Ta 002 Wa Ya Dace Yayiwa Mace Wankan Gawa?
*WAYE YA DACE YA YI MA MACE WANKAN GAWA?*
Fatawowin Mata fitowa ta 2
Waye ya dace ya yi ma mace wanka idan ta mutu?, kuma shin ya halatta Mace kafira wanda ba Musulma ba ta yi mace Musulma wanka idan ta rasu?. Sannan da shigar da ita Kabari sharadi ne dole sai Makusantanta, ko kuwa kowane Musulmi zai iya shigar da ita kabari?. Akwai wasu mutane shin ya halatta a bar su, su shigar da mace kabarinta?.
Musantan mace su ne za su yi mata wanka kuma za a yi la'akari da wanda suka fi kusanci daga cikin wanda za su iya kyautata wankan. Kuma ya halatta a wakilta kowace mace wanda za ta iya kyautata wanke ta, koda kuwa ba makusanciyarta ba ce. Haka nan ya halatta miji ya wanke matan shi, ita ta wanke shi.
Dangane da Mace kafira ta wanke Musulma, wannan bai halatta ba, domin wanke mamaci ibada ce, kuma Ibadan wanda ba Musulmi ba, bata inganta.
Dangane da shigar da mace kabarinta, ya halatta wani daga cikin Musulmi ya shigar da ita koda ba makusancinta ba ne, matukar zai kyautata haka.
Amsawa: Al-Lajnatu al-Daa'imah Lil iftaa'i.
A duba littafin فتاوى المرأة المسلمة shafi na 441.
*_Umar Shehu Zaria_*
Suratul Zil Zila
Haiman RaeesJuly 26, 2017Qur'an No comments
*☘☘Suratul Zilzila Da Fassararta☘☘*
```🌹بسم الله الرحمن الرحيم🌹
١.اذا زلزلت الارض زلزالها.
1⃣.Idan aka girgiza kasa girgizawa.
٢.واخرجت الارض اثقالها.
2⃣.Kuma Kasa ta fitar da kayanta masu nauyi.
٣.وقال الاءنسن مالها.
3⃣.Sai Mutum yace miye ya sameta???.
٤.يؤمذ تحدث اخبارها.
4⃣.A Ranar zata bada Labarinta.
٥.بان ربك اوحى لها.
5⃣ .Saboda Ubangijinka yayi mata Wahayi.
٦.يومذ يصدر الناس اشتاتا ليرو اعلمهم.
6⃣.A ranar Mutane zasu fito daban-daban domin a Nuna masu Aiyikansu.
٧.فمن يعمل مثقل ذرة خيرا يراه.
7⃣.Toh Duk Wanda ya aikata wani aiki na Alkhairi kwatankwacin kwayar zarra zai ganshi.
٨.و من يعلم مثقل ذرة شرا يراه.
8⃣.Haka ma duk Wanda ya aikata aiki na sharri kwatankwacin kwayar zarra zai ganshi.```
*🌷Rubutawa🌷*
+2347039135966
Tambaya Ta 001 Hukuncin Saukewa Mamaci Alqur'ani Bayan Ya Mutu
Haiman RaeesJuly 25, 2017Tambaya Mabudin Ilimi No comments
*_HUNKUNCIN SAUKEWA MAMACI ALQUR'ANI BAYAN YA MUTU_*
Assalamu alaikum Wai Malam Meye Hukuncin Saukewa Mamaci Al-qur'ani?
Wa'alaikum assalam. To malamai sun yi sabani akan wannan mas'ala zuwa maganganu guda uku :
*1*. Bai halatta ba, saboda ba'a samu wani nassi da yake nuni zuwa haka ba, kuma ita ibada ba'a yinta sai da nassi na musamman, sannan kuma mutum ba shi da wani abu sai aikinsa, kamar yadda aya ta 39 da take cikin suratu Najm, take nuni zuwa haka, tun da ba'a samu ba, yin hakan zai zama bidi'a, wannan ita ce maganar farko ta Shafi'i.
*2*. Ya halatta ayi, saboda hadisan da suke nuna cewa mamacin yana iya amfana da abin da mai rai zai masa, kamar hadisan da suka yi umarni da yi masa sallah da nema masa gafara bayan ya mutu, da yi masa sadaka, wannan shi ne maganar mafi yawan malamai, har wasu marubuta ma sun hakaito ijma'i akan haka, saboda mutane sun jima suna yi kuma malamai ba su yi musu inkari ba.
*3*. Akwai wadanda suka tafi akan cewa : idan dansa na cikinsa ya yi masa, to ladan zai same shi, amma wanda ba dansa ba, ba zai yi masa ba, saboda fadin Annabi tsira da amincin Allah su tabbata a gare shi" Dan mutum yana daga cikin aikinsa" Abudawud ya rawaito shi kuma albani ya inganta shi a sahihu sunani-abi-dawud hadisi mai lamba ta: 2528.
Saidai wasu malaman, suna rinjayar da magana ta uku, saboda fadin Annabi tsira da amincin Allah su tabbata a gare shi : "Idan dan'adam ya rasu ayyukansa sukan yanke sai dayan abubuwa guda uku : sadaka mai gudana, ko ilimin da ake amfana da shi, ko da nagari da yake masa addu'a" kamar yadda Tirmizi ya rawaito shi kuma ya inganta shi a hadisi mai lamba ta :1376.
Wadancan hadisan kuwa da masu Magana ta biyu suka kafa hujja da su, to za'a yi amfani da su ne a iya inda suka zo, amma ba za'a yi kiyasin karatun qur'ani akan su ba.
Don neman Karin bayani : duba majmu'ul fataawa :24\366 da Nailul Audaar 4\112 da Ahakamul jana'iz shafi na: 171.